30.12.2014 Jurnalul Oficial al Uniunii Europene L 370/19 DECIZIA CONSILIULUI din 4 decembrie 2014 de aprobare a încheierii de către Comisia Europeană, în numele Comunității Europene a Energiei Atomice, a Acordului de cooperare ştiințifică și tehnologică între Uniunea Europeană și Comunitatea Europeană a Energiei Atomice și Confederaţia Elveţiană, de asociere a Confederației Elveţiene la Programul-cadru pentru cercetare și inovare — Orizont 2020 şi la Programul pentru cercetare şi formare al Comunității Europene a Energiei Atomice de completare a programului Orizont 2020, și care reglementează participarea Confederației Elveţiene la activitățile ITER desfă- șurate de „Fusion for Energy” (2014/954/Euratom) CONSILIUL UNIUNII EUROPENE, având în vedere Tratatul de instituire a Comunităţii Europene a Energiei Atomice, în special articolul 101 al doilea paragraf, având în vedere propunerea Comisiei Europene, întrucât: (1) La 15 noiembrie 2013, Consiliul a autorizat Comisia să deschidă negocieri, în numele Uniunii Europene şi al Comunităţii Europene a Energiei Atomice, cu Confederația Elveţiană, în vederea încheierii unui acord global de cooperare ştiințifică și tehnologică între Uniunea Europeană și Comunitatea Europeană a Energiei Atomice şi Confederația Elveţiană, de asociere a Confederației Elveţiene la Programul-cadru pentru cercetare şi inovare (2014 — 2020) — Orizont 2020 şi la Programul pentru cercetare şi formare al Comunității Europene a Energiei Atomice (2014 — 2018) de completare a programului Orizont 2020, şi care reglementează participarea Elveţiei la proiectul ITER în perioada 2014 — 2020. (2) Respectivele negocieri au fost încheiate cu succes. (3) Semnarea și încheierea Acordului de cooperare ştiințifică și tehnologică între Uniunea Europeană şi Comunitatea Europeană a Energiei Atomice şi Confederația Elveţiană, de asociere a Confederaţiei Elvețiene la Programul-cadru pentru cercetare și inovare — Orizont 2020 şi la Programul pentru cercetare şi formare al Comunității Europene a Energiei Atomice de completare a programului Orizont 2020, şși care reglementează participarea Confederației Elveţiene la activitățile ITER desfășurate de „Fusion for Energy” (denumit în continuare „acordul”) fac obiectul unei proceduri separate în ceea ce priveşte aspectele care intră sub incidența Tratatului privind Uniunea Europeană şi al Tratatului privind funcționarea Uniunii Europene. (4) Acordul ar trebui încheiat şi în numele Comunității Europene a Energiei Atomice în ceea ce priveşte aspectele care intră sub incidența Tratatului Euratom. (5)  Prin urmare, ar trebui să fie aprobată încheierea acordului de către Comisie, care acționează în numele Comuni- tății Europene a Energiei Atomice. (6)  Pentru ca entitățile juridice elvețiene să fie tratate în calitate de entități dintr-o țară asociată în ceea ce priveşte cererile în domeniul fisiunii din cadrul Programului pentru cercetare şi formare al Comunității Europene a Ener- giei Atomice de completare a programului Orizont 2020 care au termen-limită în ultimul trimestru al anului 2014, acordul ar trebui să se aplice de la 15 septembrie 2014, ADOPTĂ PREZENTA DECIZIE: Articolul 1 Prin prezenta decizie se aprobă încheierea de către Comisie, în numele Comunității Europene a Energiei Atomice, a Acor- dului de cooperare ştiințifică şi tehnologică între Uniunea Europeană și Comunitatea Europeană a Energiei Atomice şi Confederația Elveţiană, de asociere a Confederației Elveţiene la Programul-cadru pentru cercetare şi inovare — Orizont 2020 și la Programul pentru cercetare și formare al Comunității Europene a Energiei Atomice de completare a programului Orizont 2020, şi care reglementează participarea Confederației Elvețiene la activitățile ITER desfășurate de „Fusion for Energy”.